ก.ล.ต.เผยยอดสมัครโครงการ “เสริมศักยภาพคนรุ่นใหม่สู่ตลาดทุน” แตะ 1,200 คน ประกาศผล 20 ต.ค.
ก.ล.ต.เผยยอดสมัครโครงการ “เสริมศักยภาพคนรุ่นใหม่สู่ตลาดทุน” แตะ 1,200 คน ประกาศผล 20 ต.ค.
ก.ล.ต.เผยยอดสมัครโครงการ “เสริมศักยภาพคนรุ่นใหม่สู่ตลาดทุน” แตะ 1,200 คน ประกาศผล 20 ต.ค.
6 ต.ค. 2563

จากกรณีที่ สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ได้จัดทำ โครงการเสริมศักยภาพคนรุ่นใหม่สู่ตลาดทุน เพื่อเปิดโอกาสคนรุ่นใหม่เข้าสู่เส้นทางอาชีพในตลาดทุน โดยเริ่มเปิดรับสมัครระหว่าง วันที่ 26 – 28 กันยายน 2563 ในงาน Job Expo Thailand 2020 ณ ศูนย์นิทรรศการและการประชุม ซึ่งจัดโดยกระทรวงแรงงาน รับสมัครผ่านช่องทางออนไลน์ และจัดงาน “สมัครงานกับ ก.ล.ต.” วันที่ 5 ตุลาคม 2563 ณ อาคารกีฬานิมิบุตร กรุงเทพมหานคร นั้น นางสาวรื่นวดี สุวรรณมงคล เลขาธิการ ก.ล.ต. กล่าวว่า “สำนักงาน ก.ล.ต.ได้เปิดรับสมัครงาน 11 กลุ่มลักษณะงาน เพื่อเปิดให้ผู้จบการศึกษาใหม่ที่สมัครงานใน “โครงการเสริมศักยภาพคนรุ่นใหม่สู่ตลาดทุน” เข้าร่วมงานกับสำนักงาน ก.ล.ต. ในวันที่ 5 ตุลาคม นี้ มีผู้เข้ารับการสัมภาษณ์กว่า 1,200 คน
โดยพบว่า มีผู้จบการศึกษาจากหลากหลายสาขาและจากสถาบันการศึกษาทั้งในกรุงเทพมหานครและต่างจังหวัด สำนักงาน ก.ล.ต. ขอขอบคุณผู้สนใจสมัครและเข้าร่วมรับสัมภาษณ์ในครั้งนี้ โดยจะประกาศผลผู้ผ่านการคัดเลือกในวันที่ 20 ตุลาคม 2563 และจะสามารถเริ่มงานได้ตั้งแต่วันที่ 1 พฤศจิกายน 2563 มีสัญญาการจ้างงาน 1 ปี สำนักงาน ก.ล.ต. หวังว่าจะเป็นส่วนหนึ่งที่ได้ร่วมสนับสนุนให้ผู้จบการศึกษาใหม่ได้มีอาชีพ”
ทั้งนี้ “โครงการเสริมศักยภาพคนรุ่นใหม่สู่ตลาดทุน” จะเปิดรับสมัครผู้จบการศึกษาใหม่ระดับปริญญาตรี และปวส. จำนวน 100 อัตรา มีระยะเวลาการจ้างงาน 1 ปี โดยผู้สมัครต้องมีสัญชาติไทย อายุไม่เกิน 25 ปี หรือหากอายุเกิน 25 ปีต้องจบการศึกษาในปี 2560 – 2563 ไม่จำกัดสาขา